open-index/open-wikipedia-markdown huggingface dataset:
Bahasa Arab Hassaniyah

**Bahasa Arab Hassaniyah** ( **) merupakan lahjah Bahasa Arab yang pada asalnya dituturkan oleh puak Badawi Beni Hassān, yang memerintah bahagian besar Mauritania dan Sahara Barat antara abad ke-15 hingga abad ke-17. Bahasa ini hampir menggantikan dengan sepenuh-penuhnya Bahasa Berber yang dituturkan di kawasan ini. Walaupun jelas sebagai loghat barat, Hassānīya agak jauh daripada variasi-variasi Bahasa Arab Afrika Utara yang lain. Disebabkan oleh kedudukan geografinya, loghat ini dipengaruhi oleh bahasa-bahasa seperti Bahasa Zenaga dan Bahasa Wolof. Terdapat beberapa loghat Hassaniya. Perbezaan yang utama adalah dari segi fonetik. Kini Hassaniya dituturkan di Algeria, Maghribi, Mauritania, Mali, Niger, Senegal, dan Sahara Barat.

## Lihat juga
* Jenis-jenis Bahasa Arab
* Bahasa Arab Maghreb
* Bahasa Nemadi
* Bahasa Imraguen

## Bibliografi
* 1.
* 2. Hassaniya, the Arabic of Mauritania, AL-ANY, RIYADH S. / In: Linguistics; vol. 52 (1969), pag. 15 / 1969
* 3. Hassaniya, the Arabic of Mauritania, Al-Any, Riyadh S. / In: Studies in linguistics; vol. 19 (1968), afl. 1 (mrt), pag. 19 / 1968
* 4. Hassaniya Arabic (Mali) : Poetic and Ethnographic Texts, Heath, Jeffrey; Kaye, Alan S. / In: Journal of Near Eastern studies; vol. 65 (2006), afl. 3, pag. 218 (1) / 2006
* 5. Hassaniya Arabic (Mali) : poetic and ethnographic texts, Heath, Jeffrey / Harrassowitz / 2003
* 6. Hassaniya Arabic (Mali) - English - French dictionary, Heath, Jeffrey / Harrassowitz / 2004

## Pautan luar
Countries with Hassaniya speakers: Ethnologue, country index - languages of the world (map)
Bahasa Arab Maghreb

**Bahasa Arab Maghreb** merupakan istilah liputan untuk jenis-jenis Bahasa Arab yang dituturkan di Maghreb, termasuk Maghribi, Tunisia, Algeria, dan Libya. Penutur Bahasa Arab Maghreb menggelar bahasa mereka sebagai Derija atau Darija, yang bermaksud "loghat".
Bahasa ini biasanya digunakan secara lisan lisan; komunikasi bertulis biasanya dilakukan dalam Bahasa Arab Piawai Moden, bersama dengan siaran berita. Derija digunakan bagi kesemua komunikasi lisan, dan juga dalam drama TV serta papan pengiklanan di Maghribi dan Tunisia. Derija mempunyai banyak perkataan pinjaman daripada bahasa-bahasa penjajah Afrika Utara, termasuk Perancis dan Sepanyol, dan juga perkembangan bebas, sesetengahnya kemungkinan disebabkan oleh *[[substratum]]* bahasa Berber. Loghat Maghrebi kesemuanya menggunakan awalan *n-* sebagai kata ganti nama diri tunggal pada kata kerja, membezakan dengan loghat Timur Tengah dan Bahasa Arab piawai. Mereka sering meminjam perkataan daripada bahasa Perancis (di Morocco, Algeria dan Tunisia), bahasa Sepanyol (di Morocco), dan bahasa Itali (di Libya dan sesetengah di Tunisia) dan mengubah bentuk kata kerja mengikut peraturan bahasa Arab. Oleh sebab bahasa ini jarang ditulis, tiadanya piawaian dan bahasa ini bebas untuk berubah dengan cepat dan menyerap kosa kata baru daripada bahasa-bahasa jiran. Ini adalah sama seperti apa yang berlaku pada Bahasa Inggeris Tengah selepas pennaklukan Norman.

Dalam beberapa abad selepas taklukan Islam, Bahasa Arab hanya dituturkan di bandar raya di Maghreb. Selepas beberapa ratus tahun barulah bahasa ini memasuki kawasan luar bandar dan kawasan nomad dengan biaya bahasa-bahasa Berber, namun kedua-dua bahasa ini wujud bersama hingga kini.

## Lihat juga
* Jenis-jenis Bahasa Arab
* Koiné:
** Bahasa Arab Algeria
** Bahasa Arab Maghribi
** Bahasa Arab Tunisia
** Bahasa Arab Libya
* Sepenuh-penuhnya pra-Banu Hilal:
** Bahasa Arab Jebli
** Bahasa Arab Jijel
** Bahasa Malta
** Bahasa Siculo-Arab (pupus)

* Badawi:
** Bahasa Arab Hassaniyah
** Bahasa Arab Sahara

## Bacaan lanjut
* Singer, Hans-Rudolf (1980) “Das Westarabische oder Maghribinische” in Wolfdietrich Fischer and Otto Jastrow (eds.) *Handbuch der arabischen Dialekte*. Otto Harrassowitz: Wiesbaden. 249-76.

## Pautan luar
* Chapter on Maghreb dialects from The Arabic Language by Kees Versteegh
Kike

Dalam Bahasa Inggeris moden, perkataan **kike** merupakan perkataan hinaan etnik yang merujuk kepada seseorang Yahudi.

## Etimologi
Etimologi perkataan ini tidak pasti. Mungkin perkataan ini merupakan ubahan akhiran umum untuk nama-nama peribadi Yahudi Eropah Timur yang berhijrah ke Amerika Syarikat pada awal abad ke-20. Rekod penggunaan istilah ini yang pertama adalah pada tahun 1904.

Menurut Leo Rosten, 
"Perkataan kike bermula di Pulau Ellis, semasa penghijrah Yahudi yang buta huruf (atau tidak mampu menggunakan abjad Rumi Inggeris), apabila diminta menandatangani borang kemasukan dengan 'X' yang sebagai amalan biasa, mereka menolak&mdash;dan membuat satu bulatan. Perkataan Bahasa Yiddish untuk bulatan ialah kikel (*disebut sebagai* KAI - kel), dan untuk 'bulatan kecil', kikeleh. Inspektor imigresen memanggil sesiapa yang menandatangani dengan 'O' daripada 'X' seorang kikel atau kikeleh atau kikee atau, akhirnya, kike."

Pada pandangan kebanyakan Yahudi Eropah, palang merupakan lambang Kristian dan anti-semitism yang mana mereka mencari perlindungan di Dunia Baru. Menurut Rosten, peniaga Yahudi Amerika kekal menggunakan tanda tangan 'O' dan bukannya 'X' selama beberapa dekad, menyebabkan nama gelaran *kike* tersebar di mana sahaja mereka berada. Pada masa itu *kike* lebih menjurus kepada istilah mesra, digunakan oleh Yahudi bagi menggambarkan Yahudi yang lain, dan hanya bertukar menjadi celaan ras kemudiannya.

Satu pilihan lain kepada etimologi yang dicadangkan ini diberi dalam "How the Irish Invented Slang: the Secret Language of the Crossroads" oleh Daniel Cassidy, di mana Cassidy mencatatkan bagaimana perkataan Bahasa Ireland "*Ciabhóg*" (*disebut* k'i'og) menjadi istilah umum yang digunakan oleh Orang Irish dan Orang Irish-Amerika untuk menandakan Payot Yahudi Ortodoks. Perkataan 'Ciabhóg' bermaksud 'ikalan tepi', yang apa Payot bermaksud.

Satu pilihan lain:
Perkataan "kike" digunakan sebagai istilah penghinaan kepada Yahudi dan kegunaannya dalam astrologi dalam keugamaan.  Istilah Zodiac datang dari Yunani Purba "Zodiakos Kyklos" dan merujuk kepada 'bulatan haiwan.' Astrology Zodiac Wheels

## Rujukan

## Lihat juga
* Antisemitisme
* Kata kesat
* Yid
Kaori Mori

merupakan seorang pemain badminton wanita dari Jepun.

Mori bermain di Olimpik Athens 2004, menewaskan Anu Weckström dari Finland dalam pusingan pertama namun tewas kepada Zhou Mi dari China dalam pusingan kedua.

## Pautan luar
*Komiti Olimpik Jepun 2004
Pembubaran Czechoslovakia

**Pembubaran Czechoslovakia** (, ) merujuk kepada peristiwa pemecahan negara Czechoslovakia kepada Republik Czech dan Slovakia yang terjadi pada 1 Januari 1993. Peristiwa ini sering digelar "Penceraian Baldu" () seikutan Revolusi Baldu pada 1989 yang mengakibatkan kejatuhan Parti Komunis Czechoslovakia dan penubuhan sebuah pemerintah baru bukan komunis di sana.

## Latar belakang

Negara Czechoslovakia ditubuhkan dari pembubaran Austria-Hungary pada akhir Perang Dunia I. Pada akhir Perang Dunia II, Kesatuan Soviet telah menduduki negara itu dan menyatukan Republik Sosialis Czech dengan Republik Sosialis Slovak untuk mencipta Republik Sosialis Czechoslovak. (Beberapa wilayah Czechoslovakia di bahagian tenggara (Ruthenia Karpatos) dimasukkan ke negara Ukraine.)  Negara bersatu Czechoslovakia inilah yang mengalami perubahan daripada sistem sosialisme kepada kapitalisme melalui Revolusi Baldu pada 1989.
Lijepa naša domovino

**Lijepa naša domovino** ("Tanahair kita yang indah") adalah lagu kebangsaan Croatia. Ia juga merupakan lagu kebangsaan Republik Sosialis Croatia dan kemudiannya Republik Croatia selepas pengisytiharan kemerdekaan pada 1991.

Lirik asal ditulis oleh Antun Mihanović dan pertama kali diterbitkan dengan tajuk *Horvatska domovina* ("Tanahair Croatia") pada 1835. Lagu digubah oleh Josif Runjanin pada 1846.

Lagu ini disusun dan diharmonikan pada 1891 oleh Vatroslav Lichtenegger dan pertama kali dipersembahkan sebagai lagu kebangsaan Croatia pada tahun yang sama dengan judul "Lijepa naša". 

## Lirik

## Pautan luar
*  Penjelasan dari Kementerian Hal Ehwal Luar Negara Croatia, termasuk contoh audio dan lagu 
* Video ''Lijepa naša domovino''
Kreacher

**Kreacher** adalah elf rumah keluarga Black. Rumah keluarga Black terletak di No.12,Grimmauld Place( yang telah dijadikan Markas Kumpulan Phoenix ). Disebabkan  Sirius telah mati akibat sumpahan Avada Kadavra oleh Belletrix Lestrange (sepupu Sirius ) semasa pertempuran di Jabatan Misteri, dia telah mewariskan semua hartanya kepada Harry. Termasuklah Krecher. Kreacher tidak mahu memperhambakan dirinya kepada Harry kerana Harry bukan daripada keluarga Black. Sebenarnya semua harta warisan Sirius patut diwariskan kepada sepupunya, Bellatrix Lestrange. Tetapi Kreacher terpaksa juga kerana dia telah diperhambakan oleh Sirius yang dahulu tuannya kepada Harry.
Hijaz

**Hijaz** ( "tembok"; diinggeriskan kepada **Hejaz**) adalah sebuah wilayah di sebelah barat Arab Saudi ditakrifkan terutamanya sebagai kawasan pergunungan yang membahagi atau memisahkan (justeru  terbitan kata kerja  *ḥajaza* "mengasingkan") kawasan pesisiran di Laut Merah yakni Tihamah di belah barat dan Najd di belah timurnya menjangkau dari Haql di Teluk Aqaba sehingga ke Jazan. 

Wilayah Hijaz menempatkan kota-kota Mekah dan Madinah sekaligus memiliki kepentingan sejarah dan politik kepada umat Islam terutamanya penganut dalam kalangan bangsa Arab.

## Sejarah
Ketika di bawah kekuasaan kerajaan Empayar Uthmaniyyah hampir sepanjang sejarahnya, wilayah Hijaz akhir berjaya memisahkan kawasannya pada awal abad ke-20. 

Wilayah Hijaz adalah salah satu wilayah kerajaan Empayar Uthmaniyyah yang ditadbir hingga muncul pemberontakan oleh T. E. Lawrence (alias "Lawrence of Arabia") dari British pada masa Perang Dunia I. Pada 1916 kemerdekaannya diisytiharkan oleh Sharif Hussein ibnu Ali, gabenor Makkah. Pada 1924, kekuasaan ibnu Ali dirampas ibnu Saud dari negara tetangganya, Nejd. Perebutan ini membawa titik penting bagi terbentuknya negara Kerajaan Hijaz dan Nejd dan kemudian Arab Saudi.

## Kota
# Madinah
# Ta'if
# Al-Bahah
# Tabuk

## Lihat juga
* Landasan Keretapi Hijaz
* Kerajaan Hijaz
* Nejd
* Arab Saudi

## Rujukan
Bab-bab dalam Claymore

Ini merupakan **senarai bab-bab dalam siri [[manga]] [[Jepun]] ''[[Claymore (manga)|Claymore]]***. Setiap bab merupakan karya dan lukisan [[Norihiro Yagi]] dan diterbitkan oleh [[Shueisha]] dalam majalah *Monthly Shonen Jump*.

Bab pertama dikeluarkan pada tahun 2001 dalam *Monthly Shonen Jump*, namun kemudian dikeluarkan dalam *Weekly Shonen Jump* secara bulanan di atas hentian majalah sebelumnya. Siri manga Claymore diteruskan dalam majalah *Jump Square*, sebuah majalah Shueisha yang menggantikan *Monthly Shonen Jump*, bermula [[2 November]], [[2007]].
Sejumlah 78 buah bab telah dikeluarkan di Jepun. Sebuah siri [[anime]] adaptasi manganya telah diumumkan pada keluaran *Monthly Shonen Jump* edisi bulan Oktober 2006. Episod pertama siri ini disiarkan pertama kalinya di Jepun menerusi saluran [[Nippon Television]], pada [[4 April]], [[2007]], dan berakhir pada [[25 September]], [[2007]].

[[Viz Media]] telah mengumumkan penerbitan manga *Claymore* di [[Amerika Utara]] pada [[18 Julai]], [[2006]] di [[Comic-Con International]]. Bab pertama terbitan edisi [[bahasa Inggeris]] *Claymore* dikeluarkan pada [[11 April]], [[2006]] menerusi majalah [[Weekly Shonen Jump#Shonen Jump Amerika Syarikat|Shonen Jump Amerika Syarikat]].

Setiap bab telah dikemaskinikan kepada tiga belas buah [[tankōbon]] di Jepun oleh Shueisha. Jilid pertama dikeluarkan pada [[5 Januari]], [[2002]], manakala jilid ketiga belas pada [[4 Oktober]], [[2007]]. Setiap jilid mengandungi enam bab daripada manga asal, kecuali yang pertama, yang terdiri daripada hanya empat buah bab, dan yang kedua yang terdiri daripada lima buah bab seterusnya. Sebelas buah jilid manga edisi bahasa Inggerisnya telah dikeluarkan oleh Viz Media, di mana jilid yang terkini dikeluarkan pada [[4 Mac]], [[2008]].

Siri manga *Claymore'' belum lagi dikeluarkan oleh penterjemah dan pencetak tempatan di Malaysia.

## Senarai jilid

## Lihat juga
* Episod-episod dalam Claymore
* Watak-watak dalam Claymore

## Rujukan
Cornetto Love? Perhaps

***Cornetto Love? Perhaps*** ialah sebuah rancangan realiti Malaysia bertemakan asmara yang disiarkan di ntv7. Rancangan ini ditaja oleh syarikat aiskrim Wall's selama dua musim.

*Cornetto Love? Perhaps* bertujuan membantu para pesertanya mencari pasangan dengan menjalani pelbagai cabaran yang membantu mereka lebih memahami isi hati jantina yang berlawanan.

Laura dan Vincent menjadi juara musim kedua yang diacarakan oleh Choy Wan.

## Pautan luar
* Laman web rasmi ''Cornetto Love? Perhaps''
* Tonton episod ''Cornetto Love? Perhaps'' secara online di www.ntv7.com.my
Felda Padang Piol

Perkampungan **Felda Padang Piol** yang terletak dalam daerah Jerantut, Pahang (DUN Tahan N09 dan Parlimen Jerantut ,P081).  Bilangan peneroka di Felda ini ialah seramai 664 orang. Ini merangkumi peneroka generasi pertama dan peneroka generasi kedua. Generasi kedua ialah  pewaris kepada peneroka generasi kedua yang telah meninggal dunia. Majoriti peneroka  kawasan ini adalah Melayu iaitu seramai 651 orang dan selebihnya ialah kaum India iaitu 13 orang . 

Felda Padang Piol merupakan rancangan yang terbesar di Wilayah Jengka. Dibangunkan pada tahun 1978 dan terbahagi kepada 9 peringkat iaitu peringkat 001,002,003,005,007,008 dan 009 bagi lot berpeneroka serta peringkat 004 dan 006 bagi lot Felda. 

Perkara menarik di Padang Piol ianya menjadi tarikan pelancong kerana terdapat kawasan menarik iaitu Red Forest @ Bukit Merah untuk aktiviti mendaki Bukit serta kedudukannya di laluan utama ke Kuala Tahan.

**Asal Usul Nama/ Sejarah Nama Felda Padang Piol**

Asal Usul Nama/ Sejarah Nama Felda Padang Piol adalah merujuk kepada sekumpulan burung yang banyak disuatu kawasan yang lapang. Sekumpulan burung yang banyak ini tidak hanya berkumpul tetapi mengeluarkan bunyi yang nyaring seolah-olah sedang bersiul. Orang asli pertama yang membuka tanah ini bernama piol dan beliau juga yang melihat sekumpulan burung setiap hari. Justeru,bermula dari situlah tempat ini dinamakan sebagai Padang Piol.
FAITH!

**FAITH! (フェイス)** ialah single ketiga dibawah syarikat TNX, kumpulan Canaria Club. CD (GFCG-11304) akan dipasarkan pada 01 Januari 2008 dibawah label Good Factory Record.

## Penerbit

* FAITH!
** Lirik: Tsunku
** Komposer: Tsunku
** Susunan: Takahashi Yuichi
* Hatsukoi Image
** Lirik: Tsunku
** Komposer: Tsunku
** Susunan: Takahashi Yuichi

## Senarai Lagu

### CD

# FAITH! (フェイス)
# 初恋イメージ (Hatsukoi Image)
# FAITH! (フェイス)(Instrumental)
# 初恋イメージ (Hatsukoi Image) (Instrumental)

### DVD
# FAITH! (フェイス) (Music Clip)
# 初恋イメージ (Hatsukoi Image) (PHOTO & MUSIC SHOW)
# FAITH！（フェイス）(Making of)
# FAITH！（フェイス）(Captioned)

## [[Oricon]] dan Jumlah Jualan

** Jumlan Jualan:** 4,632*

## Pantauan Luar

* TNX: Canaria Club Discography
Asid nukleik

**Asid nukleik** merupakan sejenis makromolekul yang terdiri daripada rantaian nukleotida. Dalam biokimia, molekul ini mampu membawa maklumat atau membentuk struktur dalam sel. Asid nukleik yang biasa termasuk asid deoksiribonukleik (DNA) dan asid ribonukleik (RNA). Asid nukleik terdapat dalam semua benda hidup, kerana mereka terkandung dalam segala sel. Asid nukleik juga terdapat di dalam virus.

RNA diterbitkan dari DNA dalam beberapa bentuk dan setiap bentuk RENA ini mempunyai tugasan yang tersendiri. RNA pengutus (mRNA) berfungsi membawa maklumat genetik dari DNA semasa sintesis protein. RNA pemindah (tRNA) pula membawa asid amino yang tepatan dengan maklumat genetik yang dibawa oleh mRNA. RNA ribosom (rRNA) pula menyediakan tapak bagi pertamtuam asid amino tadi untuk membentuk protein.

Asid nukleik terdiri dari rantaian makromolekul yang kecil yang dikenali sebagai nukleotida yang diikat oleh ikatan ikatan fosfodiester dimana DNA dan RNA hanya mempunyai empat jenis nukleotida yang berbeza. 

Setiap nukleotida mengandungi struktur gula yang menjadi teras, kumpulan fosfat yang diikat pada gula oleh ikatan fosfoester dan struktur bes aromatik. Struktur bes ini pula dikelaskan kepada dua jenis iaitu purina, iaitu adenina (A) dan guanosina (G), manakala pirimidina pula mengandungi sitosina (C), dan tiamina (T); bagi RNA, tiamina ditukarkan kepada urasil (U). Di dalam rantaian asid nukleik, ATGC ini wujud secara berpasangan, di mana A berpasangan dengan T atau U, dan G pula berpasangan dengan C. Pasangan ini diikat dengan pembentukkan ikatan hidrogen.
Futsal KL Dunia 5

**Kejohanan Futsal KL Dunia 5** akan diadakan di Stadium Negara, Kuala Lumpur, Malaysia pada 29 Januari 2008 hingga 3 Februari 2008.

10 negara akan bertanding dan dibahagi kepada dua kumnpulan. Negara yang turut serta ialah Argentina (juara 2003), Brazil (juara tiga kali futsal dunia FIFA), Belanda, England, Australia, Thailand, Indonesia, Iran dan China.

KL Dunia 5 ini menawarkan hadiah keseluruhan US$150,000. Juara kejohanan Cup, Plate dan Bowl masing-masing akan menerima US$50,000, US$15,000 dan US$5,000.

Kejohanan ini dianjurkan bersama antara Kementerian Belia dan Sukan Malaysia dengan rangkaian televisyen ESPN dan Star Sports. Siaran langsung kejohanan akan disiarkan secara langsung ke seluruh dunia melalui saluran ESPN.

## Rujukan
Pulau Salakan

**Pulau Salakan** terletak di luar pantai Semporna, Sandakan , Sabah, Malaysia. Pulau ini berhampiran dengan Pulau Bum-Bum dan Pulau Mabul.

Pulau ini terletak kira-kira 45 minit dari Jeti Seafest di pekan Semporna, Sabah. Kenderaan utama ke sini ialah bot laju.

Terdapat 33 buah rumah terapung yang dikenali sebagai Kampung Air Pulau Salakan. Penduduknya seramai 331 orang dari keturunan Bajau.  Mereka bekerja sebagai nelayan pantai. Ketua kampungnya bernama Kapital Panta.

Prasarana di kampung ini daif sekali. Penduduk mendapat bekalan elektrik dari generator yang cukup untuk beberapa jam sahaja. Anak-anak bersekolah di sekolah rendah dengan 4 orang guru. Pelajar menengah akan bersekolah di pekan Semporna dan tinggal di asrama. 

Bekalan air bersih tidak ada. Mereka mengharapkan hujan turun setiap hari dan ditadah dalam tong-tong air.

Kaum wanita terlibat dalam aktiviti menganyam tikar mengkuang, menternak dan mengeringkan rumpai laut serta membuat ikan kering. Kraftangan istimewa di sini ialah dapur tanah liat yang dipanggil lapohan. Lapohan biasa digunakan untuk membakar atau memanggang, menanak nasi dan membuat gulai. Harga runcit untuk lapohan ialah RM10-RM40. Kementerian Kesenian, Kebudayaan dan Warisan melalui Kraftangan Sabah cuba mencari potensi kraftangan ini.

## Rujukan
RAID

**RAID** (*redundant array of independent disks*; atau asalnya: *redundant array of inexpensive disks*); atau dalam (Melayu: *susunan lewah cakera bebas*), merupakan satu cara menyimpan data yang sama, pada tempat simpanan cakera keras berasingan atau berlainan. RAID merupakan satu cara mudah dan murah untuk mencapai kebolehpercayaan data.

Susunan cakera keras yang lebih dari dua, digabungkan dan membentuk kepada satu unit logikal. Dengan gabungan susunan cakera keras ini, data akan disalin secara sendirinya. Dengan ini juga, kelajuan capaian data dilajukan lagi dan tahap capaian data ditingkatkan, ia disebabkan kemampuan RAID yang dapat mengesan dan kemungkinan membetul ralat.

## Teknik
Terdapat tiga konsep utama dalam RAID, penjaluran cakera (*disk striping*) melibatkan pembahagian simpanan setiap ruang cakera ke dalam jarak unit-unit dari satu sektor (512 bait) sehingga kepada beberapa megabait. Penjaluran dari semua cakera adalah disisip dan dialamatkan secara turutan. 
Seterusnya adalah pencerminan cakera (*disk mirroring*) yang menyalin data kepada kepada lebih dari satu cakera. Manakala pengesanan ralat (*error detection*) yang menyimpan data berlebih untuk membolehkan masalah dikesan dan jika boleh, dibetulkan.

## Rujukan
* RAID - SearchStorage 
* Single Raid Levels - PC Guide.com
Scomi SUTRA

**SUTRA** adalah kependekan kepada Aplikasi Rel Transit Bandar Scomi (Scomi Urban Transit Rail Application) merupakan projek monorel generasi akan datang yang dilaburkan oleh Scomi Group Bhd.

SUTRA sekarang ini berada di peringkat ujian di trek sepanjang satu km di kilang pengeluaran kumpulan itu di Rawang di mana pelanggan berpotensi, kedua-dua tempatan dan antarabangsa, akan berpeluang melihat keupayaannya.

## Pautan luar
* http://www.bernama.com.my/bernama/v3/news_lite.php?id=298686
* http://biz.thestar.com.my/news/story.asp?file=/2007/11/27/business/19585053&sec=business
Hunan

**** () ialah sebuah wilayah China yang terletak di kawasan tengah Sungai Yangtze dan selatan Tasik Dongting (maka dinamakannya *Hunan*, iaitu "selatan tasik"). Hunan kadang-kala dipanggil  (pinyin: Xiāng), sempena Sungai Xiang yang mengalir melalui wilayah ini.

Hunan bersempadan dengan Hubei di utara, Jiangxi di timur, Guangdong di selatan, Guangxi di barat daya, Guizhou di barat, dan Chongqing di barat laut. Ibu wilayahnya ialah Changsha.

## Pembahagian pentadbiran
Hunan terbahagi kepada 14 bahagian peringkat prefektur, iaitu 13 bandaraya peringkat prefektur dan satu prefektur autonomi. Bandaraya-bandaraya peringkat prefekturnya ialah:

* Changsha ()
* Zhangjiajie ( Zhāngjiājiè Shì)
* Changde ( Chángdé Shì)
* Yiyang ( Yìyáng Shì)
* Yueyang ( Yuèyáng Shì)
* Zhuzhou ( Zhūzhōu Shì)
* Xiangtan ( Xiāngtán Shì)
* Hengyang ( Héngyáng Shì)
* Chenzhou ( Chénzhōu Shì)
* Yongzhou ( Yǒngzhōu Shì)
* Shaoyang ( Shàoyáng Shì)
* Huaihua ( Huáihuà Shì)
* Loudi ( Lóudǐ Shì)

Prefektur autonomi:
* Prefektur Autonomi Tujia dan Miao Xiangxi ( Xiāngxī Tǔjiāzú Miáozú Zìzhìzhōu)

## Ekonomi
Hasil tani tradisi Hunan ialah beras. Kawasan Tasik Dongting ialah pusat penghasilan rami yang penting, dan Hunan juga merupakan pusat penanaman teh yang penting.

Kawasan Lengshuijiang dikenali kerana lombong-lombong stibnitnya, dan merupakan salah sebuah pusat utama penggalian antimoni di China. 

KDNK nominalnya untuk tahun 2006 ialah 749.3 bilion yuan (AS$96.8 bilion). Pada tahun 2006, KDNK per kapitanya ialah 11,830 yuan (AS$1,530). https://web.archive.org/web/20060218232648/http://www.stats.gov.cn/tjfx/fxbg/t20060124_402303278.htm

## Pelancongan
* Shaoshan chong, tempat kelahiran Mao Zedong.
* Kawasan Kepentingan Pemandangan dan Sejarah Wulingyuan (Tapak Warisan Dunia)
* Pagoda Yueyang di Yueyang.
* Hengshan di Hengyang.
* Zhangjiajie.
* Feng Huang.
* Hong Jiang.

## Pautan luar

*Kerajaan Wilayah Hunan
*Peta besar Hunan
Masjid An-Nur, Mukim Kampung Kota Kubang Labu

**[[Masjid An-Nur]]** ialah sebuah masjid yang terletak di Mukim Kampung Kota Kubang Labu dalam daerah Wakaf Bharu, jajahan Tumpat, Kelantan.  

## Rujukan


## Pautan luar
# Laman web rasmi  
# Facebook rasmi Masjid An-Nur Kota Kubang Labu
Sulfat

Dalam kimia tak organik, sesuatu **sulfat** (IUPAC bahasa Inggeris: *sulfate* atau *sulphate*) merupakan sejenis garam daripada asid sulfurik.

## Ciri kimia
**Ion sulfat** merupakan sejenis anion poliatom dengan formula empirik SO42- dengan jisim molekul 96.06 unit jisim atom; ia terdiri daripada atom pusat sulfur dikelilingi oleh empat atom oksigen dalam susunan tetrahidron. Ion silfate membawa cas dua negatif dan merupakan bes konjugat ion **hidrogen sulfat** (juga **bisulfat**), HSO4-, iaitu bes konjugat asid sulfurik, H2SO4. Terdapat sulfat organik seperti dimetil sulfat yang merupakan sebatian kovalen dengan formula (CH3O)2SO2, dan merupakan ester asid sulfurik.

### Ciri-ciri
Kebanyakan sulfat sangat larut dalam air. Kekecualian termasuklah kalsium sulfat, strontium sulfat dan barium sulfat, yang tak larat. Barium sulfat sangant berguna dalam analisis gravimetri sulfat: penambahan barium klorida kepada sesuatu larutan yang mengandungi ion sulfat. Kelihatan mendakan putih, iaitu barium sulfat menunjukkan kehadiran anion sulfat.

Ion sulfat boleh menjadi satu ligan menghubungkan mana-mana satu dengan oksigen (monodentat) atau dua oksigen sebagai kelat atau jambatan. Contoh ialah molekul logam neutral kompleks PtSO4P(C6H5)32, di mana ion sulfat berperanan sebagai ligan bidentat. Ikatan oksigen-logam dalam molekul sulfat kompleks mempunyai ciri kovalen ternyata.

## Kesan terhadap alam sekitar
Sulfat wujud sebagai zarah mikroskop (aerosol) hasil daripada pembakaran bahan api fosil dan biojisim. Mereka menambah lagi keasidan atmosfera dan mengakibatkan hujan asid.

## Lihat juga
* Sulfonat
Sulfonat

Ion **sulfonat** merupakan ion yang mempunyai kumpulan berfungsi  -S(=O)2-O−. Formula amnya ialah *R*SO2O−, di mana *R* ialah kumpulan organik. Sulfonat merupakan bes konjugat asid sulfonik dengan formula *R*SO2OH.

Sebagai bes lemah, sulfonat merupakan kumpulan keluar yang baik dalam tindak balas Sn1, Sn2 E1 dan E2.

## Lihat juga
*Sulfat
Ester

**Ester** merupakan sekelas sebatian kimia dan kumpulan berfungsi. Ester terdiri daripada asid organik atau tak organik yang sekurang-kurangnya satu kumpulan -OH (hidroksil) digantikan oleh kumpulan -O-alkil (alkoksil). Jenis ester yang paling biasa ialah ester asid karboksilik (R1-C(=O)-O-R2), ester lain termasuk ester asid fosforik, asid sulfurik, asid nitrik, dan asid borik. Ester yang meruap mempunyai bau dan terkandung dalam minyak wangi, minyak pati dan feromona yang menyebabkan buah-buahan mempunyai bau. Etil etanoat dan metil etanoat merupakan pelarut penting, ester asid lemak membentuk lemak dan lipid, dan poliester merupakan plastik penting. Ester siklik dipanggil laktona. Ester boleh disintesiskan dalam tindak balas pemeluwapan antara asid dan alkohol dalam proses yang dikenali sebagai pengesteran.

## Pautan luar
* An introduction to esters
* Molecule of the month: Ethyl acetate and other esters
* Making an Ester A simple guide to naming and making esters, as well as the chemistry behind it.

## Rujukan
Tarian rakyat

**Tarian rakyat** merujuk kepada sesuatu seni tari yang telah diamalkan selama beberapa keturunan di sesuatu tempat oleh orang kebanyakan atau orang ramai. Tarian rakyat biasanya termasuk ke dalam hak umum (*public domain*) dan tidak dimiliki oleh sesuatu pihak yang tertentu disebabkan ia melepasi tempoh pendaftaran. 

Sesuatu tarian rakyat tidak boleh dipatenkan kerana ia bukannya sesuatu yang baru, kecuali sekiranya pengubahsuaian dilakukan padanya. Bagaimanapun, dengan pengubahsuaian tersebut, ia tidak lagi dikelaskan sebagai tarian rakyat kerana tidak menjadi milik umum.

Tarian rakyat biasanya mempunyai beberapa ciri penting, antaranya adalah:-
* Ia biasanya berasal sebelum abad ke-20 atau sesetengahnya sebelum Perang Dunia II, dan dalam kebanyakan kes tidak dipaten atau didaftar hakcipta.
* Ia biasanya diwarisi secara turun temurun dan bukannya melalui ciptaan langkah baru.
* Ia ditarikan oleh orang kebanyakan, dan tidak hanya oleh kaum bangsawan.
* Ia berkembang secara spontan dan tiada badan penyelaras yang mempunyai kata pemutus mengenai apa langkah rasmi dan siapa yang diluluskan bagi mengajarnya. Ia turut bererti tiada orang yang mempunyai kata mutlak mengenai apa takrifan mengenai sesuatu tarian rakyat atau usia minima bagi seseorang penarinya.

Tarian rakyat biasanya dipentaskan semasa keraian sosial oleh mereka tanpa latihan menari profesional. Penari baru biasanya belajar dengan cara melihat penari lama dan/atau tunjuk ajar rakan sepenari. Tarian rakyat dianggap sebagai aktiviti sosial dan bukannya satu pertandingan, sungguhpun terdapat kumpulan penari rakyat yang profesional atau separuh profesional.

Istilah ras dan tradisional digunakan apabila ia perlu memberi penekanan kepada asal kebudayaan sesuatu tarian. Dari segi ini, hampir kesemua tarian rakyat merupakan berasakan ras. Sekiranya sesuatu tarian merentasi sempadan, perbezaan ras masih cukup penting untuk disebut, contoh polka Czech vs. polka Jerman.

Tidak semua tarian ras dianggap tarian rakyat; sebagai contoh, tarian berasal dari sesuatu upacara tidak dianggap tarian rakyat. Tarian sesuatu uapcara biasanya dikenali sebagai *tarian keugamaan* disebabkan matlamat tariannya.

## Puatan luar

* Folk festivals around the world 
* 
* Additional folk dance information
* Folk Dance Association (US and Canada)
* International folk dance articles
* Largest collection of folk dance videos online on Dancilla
Jiangxi

**** (; Ejaan peta pos: Kiangsi) ialah sebuah wilayah selatan Republik Rakyat China yang terbentang dari tebing-tebing Sungai Yangtze di utara ke kawasan berbukit di selatan.

Nama wilayah ini tidak membawa erti "di barat Yangtze" seperti yang dibayangkan daripada pembacaan harifahnya, sebaliknya dipetik daripada penyingkatan "Jiangnan Xi" (; "Jiangnan Barar", atau secara lebih harfiahnya "di barat bahagian selatan Yangtze"). Nama ini dicipta apabila litar Jiangnan ("di selatan Yangtze") dibahagi kepada separuh barat dan timur ketika Dinasti Tang.

Jiangxi bersempadan dengan Anhui di utara, Zhejiang di timur laut, Fujian di timur, Guangdong di selatan, Hunan di barat, dan Hubei di barat laut.

## Pautan luar

*  (Kerajaan Wilayah Rakyat Jiangxi) (dalam bahasa Cina tulisan tradisional dan ringkas)
* Peta besar Jiangxi
Attention Please!

**Attention Please!** (アテンションプリーズ) dibintangi oleh Aya Ueto ditayangkan bermula pada 18 April 2006 hingga 27 Jun 2006 (Musim bunga). Drama yang diterbitkan oleh Fuji TV ini mempunyai 11 episod dan 1 episod istimewa. Rating drama ini adalah 16.4% bagi seluruh Jepun.

## Plot
Misaki Yoko (Aya Ueto) kehilangan ibunya pada umur yang muda menyebabkan dia dibesarkan di dalam keluarga yang terdiri daripada semua lelaki (3 orang abang lelaki). Disebabkan membesar di dalam keluarga semua lelaki, Yoko terbawa-bawa dengan perangai kasar. Yoko terkenal panas baran, tidak suka menipu dan terlalu jujur. Yoko lebih selesa membuat kerja-kerja kasar daripada berdandan seperti wanita lain. Dia juga lebih suka bergaul dengan lelaki daripada bergaul dengan wanita. 

Yoko memiliki sebuah kumpulan punk rock dimana dia menjadi vokalis utama. Tsukasa, salah seorang ahli kumpulan berkenaan berjaya mendapatkan pekerjaan di sebuah bank di Tokyo. Kumpulan punk rock berkenaan terpaksa dibubarkan. Yoko mendapati dia sebenarnya menyayangi Tsukasa tetapi sikap kasarnya menghalang Yoko dari bersedih dengan pemergian Tsukasa dan menyatakan perasaan cintanya kepada Tsukasa. 

Yoko dan ahli kumpulan mereka menghantar Tsukasa ke lapangan terbang. Ahli kumpulan termasuk Tsukasa tidak sabar-sabar ingin melihat pramugari dan Yoko sememangnya tiada sebarang idea mengapa mereka begitu tidak sabar. Yoko memberitahu ahli kumpulannya yang dia juga boleh memakai uniform sepertimana pramugari tetapi kenyataannya cuma menjadi bahan jenaka ahli kumpulannya. Tsukasa secara tiba-tiba memberitahu Yoko yang dia sangat ingin melihat Yoko memakai uniform. Maka, bermulalah perjalanan hidup Yoko sebagai Krew Kabin atau Pramugari.

## Lagu
Oh Pretty Woman yang dinyanyikan oleh Kaela Kimura. Lagu ini adalah lagu lama yang diberi nafas baru oleh Kaela. Lagu ini pernah dipopularkan oleh Roy Orbison. Kaela menyanyikan lagu ini dengan diberikan sentuhan gitar punk rock. Versi instrumental lagu ini juga diselitkan sepanjang drama ini ditayangkan.

## Pautan Luar
*JDorama.Com - Attention Please!
Tarian Sarah

**Tarian Sarah** merupakan sejenis tarian rakyat Melayu tradisional. Tarian Sarah mempunyai irama muzik padang pasir yang rancak yang mewakili riang gembira. Tarian ini terkenal di kalangan Masyarakat Johor yang berketurunan Arab di Daerah-daerah Johor Bahru, Batu Pahat dan Muar. 

Di Johor, tarian ini kebiasaannya ditarikan oleh pasangan lelaki sahaja. Mereka menari beriringan dengan gerakan yang sama dan dalam satu tempo lagu berirama Samrah, pasangan penari dapat menari secara bergantian dan ini membolehkan pasangan pertama tadi berehat dan diganti dengan pasangan berikutnya dan demikianlah seterusnya. (Tarian ini boleh juga ditarikan oleh penari wanita tetapi di ruang yang berasingan dan tertutup dan dikhaskan untuk penonton wanita sahaja). Tarian ini juga ditarikan di majlis-majlis keraian dan di majlis-majlis kekeluargaan seperti majlis kesyukuran dan perkahwinan. Tarian ini juga ada kalanya berlarutan hingga jauh malam.

## pautan luar
* http://www.johordt.gov.my/johordt/pelancongan/single.php?sub=4
Jiangsu

**** (; Ejaan peta pos: *Kiangsu*) ialah sebuah wilayah Republik Rakyat China yang terletak di sepanjang pantai timur negara. Namanya dipetik daripada *jiang*, iaitu singkatan bagi kota Jiangning (kini Nanjing), dan *su*, iaitu bandaraya Suzhou. Singkatan nama wilayah ini ialah "" (sū), iaitu aksara kedua namanya. 

Jiangsu bersempadan dengan Shandong di utara, Anhui di barat, dan Zhejiang dan Shanghai di selatan. Jiangsu mempunyai garis pinggir laut berukuran lebih seribu kilometer sepanjang Laut Kuning, manakala Sungai Yangtze merentasi kawasan-kawasan selatannya. Sejak bermulanya pembaharuan ekonomi pada tahun 1978, Jiangsu menjadi titik tumpuan pembangunan ekonomi, dan kini merupakan salah sebuah wilayah paling makmur di China. Namun begitu, jurang kekayaan antara rantau selatan yang lebih kaya dan rantau utara masih kekal sebagai satu isu penting di wilayah ini.

## Pautan luar

* Kerajaan wilayah Jiangsu
* Peta besar Jiangsu 
* Jiangsu NET - Pelancongan, Rekreasi, Perniagaan, dan Perkhidmatan Lain
Tarian Ceracap Inai

**Tarian Ceracap Inai** merupakan sejenis tarian rakyat Melayu tradisional yang terkenal terutamanya di Johor.

## Asal tarian
Tarian Ceracap Inai ini dikaitkan dengan sejarah Kesultanan Melayu Melaka, semasa Sultan Mahmud Shah mudik ke hulu Sungai Muar. Tarian Ceracap Inai ini dikatakan berasal dari tarian istana dan ditarikan di hadapan Sultan dan pembesar-pembesar negeri di dalam sesuatu keramaian. Oleh kerana itu, Tarian Ceracap Inai ada unsur-unsur 'menyembah duli' (sembah/ampun), merendahkan diri dan ditarikan pula kebiasaannya di hadapan 'Raja Sehari'/Pengantin.

Tarian Ceracap Inai dipersembahkan dengan hiasan seperti 'Bunga-bungaan Emas' dan bercahayakan api lilin yang memberikan erti membawa kepada sinaran kebahagiaan dan kesejahteraan. Tarian ini asalnya ditarikan oleh bilangan penari yang ganjil atau ditarikan berpasangan oleh penari lelaki dan wanita dan boleh juga ditarikan oleh penari-penari wanita sahaja, Bilangan penari biasanya terdiri dari 5 - 8 orang. Tarian ini amat terkenal di Kampung Baru Lenga, Batu 28, Lenga di Daerah Muar, Johor.

## Rujukan

## Pautan luar
* Tarian Ceracap Inai|Kebudayaan, Kesenian dan Warisan  Kementerian Penerangan, Komunikasi dan Kebudayaan Malaysia
* Tarian Tradisional  Portal Rasmi Kerajaan Negeri Johor Darul Ta'zim 
* Fauziah Ismail, Showcase folk dances on regular basis|JohorBuzz  NST. 2009/06/22
* Ceracap Inai|Kekwa|Festival Kuda Kepang MAKUM 2009|Dewan Budaya, Universiti Sains Malaysia|21 & 22 Mac 2009|Youtube
* Ceracap Inai|KKJ Show Kulaijaya|Youtube|13 Julai 2009
Cak Lempong

**Cak Lempong** () merupakan alat muzik tradisional yang berasal dari Minangkabau yang tergolong dalam keluarga gong yang berukuran kecil. Ia diperbuat daripada gangsa dan menggunakan teknik acuan. Perkataan Cak Lempong juga digunakan untuk menerangkankan jenis ensemblenya. Cak Lempong mula berkembang di kalangan masyarakat Melayu berketurunan Minangkabau di Negeri Sembilan yang berasal dari Minangkabau atau Sumatera Barat, Indonesia. Kini kesenian muzik Cak Lempong telah bertapak di negeri-negeri lain dan diajar di sekolah-sekolah serta pusat-pusat pengajian tinggi.

Cak Lempong biasanya dimainkan bersama iringan alat-alat muzik lain seperti Seruling Buluh, Salung, Rebana dan Gong bagi mengiringi Silat, Tarian Lilin, Randai dan Tarian Inai serta lagu-lagu bunyi-bunyian dan juga nyanyian. Untuk perarakan pengantin istilah 'Pacik' sering digunakan oleh masyarakat tempatan untuk menggambarkan kumpulannya. Dalam permainan ini alat-alat Cak Lempong dipegang oleh pemain itu sendiri di mana setiap pemain akan memegang dua buah Cak Lempong dan dimainkan secara meningkah untuk mencipta satu rangkap melodi pendek. Lazimnya dalam permainan 'Pacik' akan dianggotai oleh tiga orang pemain.

Dalam situasi tertentu alat Cak Lempong boleh dijadikan sebagai alat pengganti atau pengganti kepada Canang seperti dalam persembahan Dikir Barat dan Wayang kulit Kelantan. Namun dalam keadaan sedemikian nama sifatnya hendaklah dijelaskan sebagai alat 'Canang'. lni berdasarkan kepada kontekstual persembahannya yang amat berkait dengan tuntutan disiplin berkenaan.

Dalam amalan persembahan masakini (performance practice), kumpulan Cak Lempong telah dibahagikan kepada tiga bahagian mengikut fungsinya, iaitu bahagian 'Gereteh" yang memainkan melodi, manakala 'Tingkah' dan 'Saua' akan memainkan rithme secara berhomofoni (in Homophony) sebagai unsur pelengkap kepada irama sesebuah lagu tersebut.

## Pautan luar
* Sejarah Caklempong
*http://www.heritage.gov.my/kekkwa/viewbudaya.php?id=414
* http://www.caklempong.com/
* http://www.fascinatingmalaysia.com/unik/lempong.html 
* https://www.sanggarseni.my
Tarian Zapin Johor

**Tarian Zapin Johor** merupakan sejenis tarian rakyat Melayu tradisional. Tarian Zapin ini dipercayai berasal dari Tanah Arab yang gerakannya adalah cepat dan tidak banyak gerakan bunga tarinya. Tarian ini popular pada tahun lima puluhan (50an) dan enam puluhan (60an). Tarian Zapin Johor dikenali dalam dua bentuk iaitu Zapin Melayu dan Zapin Arab. Kedua-dua tarian ini  memperlihatkan perbezaaan dari segi unsur peradaptasiannya. Secara realitinya, kedua-dua genre zapin itu berasal daripada satu keseniaan masyarakat Arab yang dibawa dari Hadramaut. 

Di Johor, Malaysia, tarian Zapin yang sudah diterima sebagai seni yang berunsur Islam dan  berfungsi sebagai hiburan sama ada pada upacara-upacara sekular mahupun pada  sambutan hari-hari kebesaran. Namun dari segi kelembutan dan kehalusan tradisi tarian itu sendiri, Zapin Melayu Johor walaupun  lahir daripada adaptasi yang dilakukan ke atas Zapin Arab secara selektif namun tidak dapat disangkal lagi tarian zapin ini memperlihatkan lebih kehalusan dan keayuan geraknya dari Tarian Zapin Arab. 

Satu hal yang menarik mengenai tarian Zapin Johor ialah keupayaan mewujudkan rasa persaudaraan penari dan pemuzik serta sifat esprit de corps yang dapat dimunculkan sesama mereka sekali gus mematahkan rasa malu penari-penari apabila menari di khalayak ramai. Secara simbolik gerak tari zapin ini menampakkan kepentingan usaha bersama dan bukannya usaha individu di samping meminggirkan persaingan antara pemain dalam kumpulan mahupun antara kumpulan. Jika ditinjau daripada perspektif inilah,maka keunikan dan keistimewaan tarian Zapin Johor amat terserlah.

## Pautan luar
* Tarian Zapin Johor
* Tarian Zapin Johor di Istana Budaya.
Sekolah Menengah Kebangsaan Tun Perak

Terdapat beberapa buah sekolah kebangsaan yang dinamakan bersempena nama bendahara Tun Perak, antaranya adalah seperti berikut:-

# Sekolah Menengah Kebangsaan Agama Tun Perak
# Sekolah Menengah Kebangsaan Tun Perak, Perak
# Sekolah Menengah Kebangsaan Tun Perak, Johor
Asid nitrik

**Asid nitrik**, HNO3, atau ***aqua fortis*** atau **spirit nitre**, merupakan larutan akueus hidrogen nitrat (asid nitrik kontang). Asid ini memiliki sifat sangat mengakis serta toksik dan boleh mengakibatkan luka terbakar teruk. Asid nitrik yang tulen tidak berwarna, namun sampel lama sering menjadi kuning kerana pembentukan nitrogen oksida. Jika larutan mengandungi lebih daripada 86% asid nitrik, ia dipanggil sebagai **asid nitrik berwasap**.

## Penghasilan
Asid nitrik boleh dihasilkan melalui tindak balas nitrogen dioksida dengan air seperti yang berikut:

4 NO2 + 2 H2O -> 2 HNO3 + NO + NO2 + H2O

3 NO2 + H2O -> 2 HNO3 + NO

Penggantian air dengan hidrogen peroksida boleh meningkatkan kuantiti asid yang dihasilkan.

2 NO2 + H2O2 -> 2 HNO3


## Pautan luar

*
Nitrat

Dalam kimia tak organik, sesuatu **nitrat** merupakan sejenis garam daripada asid nitrik. Nitrat merupakan satu ion yang mempunyai satu atom nitrogen dan tiga atom oksigen (NO3−). Dalam kimia organik, ester asid nitrik dan pelbagai alkohol dipanggil nitrat. Nitrat dalam makanan, terutamanya dari sayur-sayuran ditukarkan dalam saluran pencernaan manusia kepada nitrit yang bertindak balas dengan amina untuk menghasilkan nitrosamina karsinogenik.

## Ciri kimia
**Ion nitrat** merupakan sejenis ion poliatom dengan formula empirik NO3-, dan mempunyai jisim molekul 62.0049. Ia merupakan bes konjugat asid nitrik, dan terdiri daripada satu atom nitrogen pusat dikelilingi oleh tiga atom oksigen sama dalam susunan satah segi tiga. Ion nitrat membawa cas formal satu negatif, di mana stiap oksigen membawa cas -2/3 manakala nitrogen membawa cas +1, dan sering digunakan sebagai contoh resonans. 

Hampir setiap garam nitrat tak organik adalah larut dalam air pada suhu dan tekanan piawai. 

Dalam kimia organik, nitrat merupakan kumpulan berfungsi dengan formula am RONO2 di mana R merupakan sisa organik. Mereka merupakan ester asid nitrik dan alkohol yang dibentuk melalui penitroksilan. Contoh termasuk metil nitrat yang dibentuk melalui tindak balas antara asid nitrik dan metanol, nitrat asid tartarik, yang diberi nama nitrogliserin yang tidak begitu sesuai.

## Pengesanan

Kaedah umum untuk mengesan nitrat ialah kaedah penurunan kadmium yang merupakan kaedah yang boleh dipercayai dan tepat, tetapi menggunakan logam kadmium yang beracun dan tidak boleh digunakan dalam setiap situasi. Sebuah kaedah alternatif ialah penurunan dengan enzim nitrat reduktase yang juga boleh digunakan untuk mengesan ion nitrit.

### Ujian makmal

Dalam makmal, kaedah utama untuk mengesan nitrat ialah ujian cincin perang, di mana larutan ferum(II) sulfat dan asid sulfurik pekat ditambahkan terhadap larutan nitrat untuk menghasilkan suatu "cincin perang" yang menunjukkan kehadiran ion nitrat.

## Kegunaan
Kegunaan utama nitrat ialah penggunaan baja dalam pertanian disebabkan oleh keterlarutannya yang. Garam nitrat yang biasa digunakan ialah garam ammonium, natrium, kalium dan kalsium. Jutaan kilogram garam nitrat dihasilkan setiap tahun demi tujuan ini.

## Keracunan

### Kesan terhadap kehidupan akuatik

Kepekatan nitrat yang tinggi di kawasan air tawar berdekatan dengan daratan boleh mengancam nyawa ikan. Meskipun ion nitrat kurang beracun berbanding ammonia, kepekatan melebihi 30 ppm boleh merencatkan pertumbuhan, mengganggu sistem imun dan memberi tekanan terhadap beberapa spesis akuatik.

Penyebab utama dalam kebanyakan kes kepekatan nitrat yang berlebihan dalam sistem akuatik adalah berpunca daripada pelepasan air sisa, serta pengaliran air pada permukaan dari kawasan pertanian atau landskap yang telah menerima baja nitrat berlebihan.

## Rujukan

## Lihat juga
*Ammonium
*Nitrifikasi

## Pautan luar
*
Fosfat

Dalam kimia tak organik, sesuatu **fosfat** merupakan sejenis garam asid fosforik. Dalam kimia organik, sesuatu fosfat, atau organofosfat, merupakan ester asid fosforik. Fosfat adalah penting dalam biokimia dan biogeokimia.

## Ciri kimia
**Ion fosfat** merupakan sejenis ion poliatom dengan formula empirik PO43− dan mempunyai jisim molar 94.973 g mol-1. Ia terdiri daripada satu atom fosforus pusat dikelilingi oleh empat atom oksigen sama dalam susunan tetrahedron. Ion fosfat membawa cas formal tiga negatif dan merupakan bes konjugat ion hidrogen fosfat, HPO42-, yang merupakan bes konjugat ion dihidrogen fosfat, H2PO4-, yang merupakan bes konjugat asid fosforik, H3PO4. Fosfat merupakan molekul hipervalen (atom fosforus mempunyai sepuluh elektron dalam petala valensnya. Fosfat juga merupakan sebatian organofosforus dengan formula OP(OR)/*.

Garam fosfat dibentuk apabila sebuah ion bercas positif berhubung dengan atom oksigen bercas negatif ion fosfat, menghasilkan sejenis sebatian ion. Kebanyakan fosfat tidak larut dalam air pada suhu dan tekanan piawai.

Dalam larutan akueous cair, fosfat wujud dalam empat bentuk. Dalam keadaan berbes kuat, ion fosfat, PO43− adalah paling lazim, manakala dalam keadaan berbes lemah, ion hidrogen fosfat, HPO42− paling lazim. Dalam keadaan berasid lemah, ion dihidrogen fosfat, H2PO4- paling lazim, manakala dalam keadaan berasid kuat, bentuk utama ialah asid fosforik, H3PO4.

## Rujukan
Nukleotida

**Nukleotida** merupakan sebatian kimia yang terdiri daripada tiga bahagian: bes heterosiklik, gula 5-karbon dan satu atau lebih kumpulan fosfat (tanpa kumpulan terakhir ini, ia dikenali sebagai nukleo<u>sida</u>). Dalam nukleotida yang paling biasa, besnya merupakan terbitan purina atau pirimidina, dan gulanya merupakan pentosa (deoksiribosa atau oksiribosa). Nukleotifa merupakan monomer asid nukleik, dengan tiga atau lebih nukleotida bergabung menjadi asid nukleik.

Nukleotida merupakan unit struktur RNA, DNA dan beberapa kofaktor, CoA, flavin adenina dinukleotida, flavin mononukleotida, adenosina trifosfat serta nikotinamida adenina dinukleotida fosfat. Dalam sel mereka mempunyai peranan penting dalam metabolisme dan pengisyaratan.

## Lihat juga
* Gen
* Genetik
* Kromosom

## Pautan luar
* Chemistry explanation of nucleotide structure
Metabolisme

**Metabolisme** (dari Yunani μεταβολή *metabolē*, "perubahan" atau Yunani μεταβολισμός *metabolismos*, "pengeluaran"; ) merupakan tindak balas kimia yang berlaku dalam sel hidup. Proses metabolisme yang dimangkinkan enzim merupakan asas kehidupan, yang membolehkan sel membesar dan membiak, mengekalkan struktur mereka serta membalas terhadap persekitaran mereka. Metabolisme merujuk kepada semua tindak balas kimia dalam organisma hidup, termasuklah penghadaman, pengangkutan bahan dari dan ke sel berlaian, secara khususnya tindak balas dalam sel dikenali sebagai **metabolisme perantara**.

Metabolisme dibahagikan kepada dua jenis. Katabolisme memghasilkan tenaga, seperti pemecahan makanan dalam repirasi sel. Manakala anabolisme menggunakan tenaga untuk membentuk komponen sel seperti protein dan asid nukleik.

Tindak balas kimia mengikut laluan metabolik. Kompound kimia yang terhasil akan melalui siri proses sebelum berubah menjadi kompound lain melalui urutan enzim. Enzim penting dalam process metabolisme untuk membolehkan organisma menghasilkan tindak balas kimia yang memerlukan tenaga dan tidak akan dijana secara automatik, gandingan tindak balas yang berterusan menghasilkan tenaga. Enzim merupakan pemangkin yang membolehkan tindak balas ini berlaku secara pantas dan effisen. Enzim turut membolehkan pengawalan laluan metabolik mengikut tindak balas sel terhadap perubahan persekitaran atau isyarat daripada sel lain.   

Metabolisme sesuatu organisma menentukan bahan-bahan yang diperlukannya sebagai nutrien dan mengenal pasti bahan beracun. Sebagai contoh, sesetengah prokariot memproses hidrogen sulfida sebagai nutrien, walaupun gas ini beracun terhadap haiwan. Kelajuan metabolisme iatau kadar metabolik, mempengaruhi keperluan makanan sesuatu organisma dan cara perolehan makanan tersebut. 

Salah satu ciri metabolisme ialah persamaan laluan asas metabolik dan komponen semua organisma walaupun dari spesies yang jauh berbeza.  Sebagai contoh, set asid karboksilik yang merupakan perantara dalam kitaran asid sitrik hadir dalam semua organisma, termasuklah spesis unisel seperti bakterium *[[Escherichia coli]]* dan multisel seperti gajah. Persamaan ketara dalam laluan metabolik mungkin disebabkan penampilan awal semua organisma dalam evolusi yang kemudiannya dikekalkan mengikut keberkesanan sesuatu fungi.

## Kunci Biokimia
Dalam Biokimia, terdapat empat struktur asas yang membentuk satu organisma hidup, haiwan, tumbuhan ataupun mikroorganisma.

### Karbohidrat

### Protein dan Asid Animo

### Lipid

### Nekleotida

### Ko-enzim

### Kofaktor

## Rujukan


## Pautan luar
*
Respirasi

**Respirasi** merupakan satu istilah yang digunakan dalam bidang biokimia, biologi dan fisiologi.

## Biologi dan biokimia
Dalam biologi dan biokimia, repirasi boleh merujuk kepada:
*Respirasi sel
*Respirasi anaerob
*Repirasi tumbuhan

## Fisiologi
Dalam fisiologi, respirasi dikaji dari sudut pandangan yang berbeza. Tengok:
*Respirasi (fisiologi)

## Lain-lain
Penggunaan istilah respirasi lain termasuk:
*Respirasi karbon
*Kadar respirasi